recursal/SuperWikiNEXT-32B huggingface dataset:
**Lux International AG** er et svensk selskap. I 2013 dannet Lux International og selskapets nære samarbeidspartner gjennom mange år, Eureka Forbes, Forbes Lux International – som er blant verdens ledende direktesalgsorganisasjoner.

Firmaet ble grunnlagt i 1921 under navnet Electrolux AS og var et 100% eid datterselskap av Electrolux AB. I 1967 skiftet selskapet navn til Electrolux Rengjøringsmaskiner AS. I 1988 ble selskapet slått sammen med Euroclean AS og navnet på det fusjonerte selskapet ble endret til Electrolux-Euroclean AS. I 1992 ble selskapet utskilt som en egen enhet under navnet Lux Norge AS, fortsatt underlagt Electrolux AB, og fra 1998 har selskapet vært en del av Lux International AG.

Historisk går røttene tilbake til 1901. Selskapet ble grunnlagt av Axel Wenner-Gren.

Lux Norge AS var i 1973 en av initiativtakerne til Norges Direktesalgsforbund.

Dagens produktsortiment omfatter produkter for et rent innemiljø og retter seg både mot private husholdninger og bedrifter. 

Selskapet har opplevd kontrovers rundt salgskonsulentenes metoder.

Referanser
----------

1. ↑  Historie Arkivert 25. februar 2014 hos Wayback Machine. Lux Norge
2. ↑  Støvsugerens historie Arkivert 25. februar 2014 hos Wayback Machine. Lux Norge
3. ↑  Norges eldste direktesalgselskap Arkivert 22. februar 2014 hos Wayback Machine. Direktesalgsforbundet
4. ↑  – Lux Norge manipulerer selgerne og sender dem til eldre folk TV2
5. ↑  «90-åring kjøpte rådyr støvsuger uten å skjønne det selv». *TV 2*. 12. september 2013.

Eksterne lenker
---------------

* Offisielt nettsted Rediger på Wikidata
*For revisorkonsernet, gå til Arthur Andersen*

**Arthur Edward Andersen** (født 30. mai 1885, død 10. januar 1947) var en norsk-amerikansk næringslivsleder og grunnlegger av revisjonsselskapet Arthur Andersen.

Biografi
--------

Andersen ble født i Plano i Illinois. Foreldrene John William og Mary Aabye Andersen hadde immigrert til USA fra Drammen, Norge i 1881. I en alder av 16 år ble han foreldreløs. 

I 1917, etter at han hadde tatt kveldskurs i mens han var i full jobb, fullførte han utdanningen på Kellogg School på Northwestern University med en bachelorgrad i økonomi.

Han jobbet som postmann på dagen og studerte på kvelden. Etterhvert ble han ansatt som controller i Allis-Chalmers i Chicago hvor han ble involvert i arbeidet til uavhengige offentlige regnskapsførere. I 1908, 23 år gammel, ble han sertifisert som offentlig regnskapsfører, som en yngste offentlige sertifiserte regnskapsfører i Illinois. I 1913 kjøpte han The Audit Company of Illinois, sammen med Clarence Delaney, for å danne Andersen, Delaney & Co, som ble Arthur Andersen & Co. i 1918.

I tillegg til å jobbe som regnskapsfører, foreleste han på Northwestern University som foreleser (1909-12), assistant professor (1912-15) og professor (1915-22). Han var også leder for Institutt for regnskap fra 1912 til 1922, da han sluttet for å konsentrere seg om jobber som regnskapsfører.

Han ble utnevnt til æresdoktor i jus av Luther College ii 1938 og av Northwestern University, Grinnell College og St. Olaf College i 1941. Han ble tildelt kommandør av St. Olavs Orden i 1940.

Utvalgte verker
---------------

* *Complete Accounting Course* (1917)
* *Financial and Industrial Investigations* (1924)
* *The Major Problem Created by the Machine Age* (1931)
* *Duties and Responsibilities of the Comptroller* (1934)
* *The Future of our Economic System* (1934)
* *Present Day Problems Affecting the Presentation and Interpretation of Financial Statements* (1935)
* *A Layman Speaks (1941)*

Referanser
----------

1. ↑  *Arthur Andersen LLP Company History* (Funding Universe)
2. ↑   *Arthur Anderson: Challenging the Status Quo* (Moore, Mary Virginia and John Crampton) Arkivert 9. mai 2008 hos Wayback Machine.
3. ↑  *Arthur Andersen:Challenging The Status Quo* (Mary Virginia Moore and John Crampton)
4. ↑  «Hall of Fame *(Fisher College of Business)»*. Arkivert fra originalen 19. februar 2013. Besøkt 4. desember 2012.

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** BNF **·** BNF (data) **·** SUDOC
 |
**Arthur Alexander Foulkes** (født 11. mai 1928 i Mathew Town, Inagua) er en bahamansk politiker og diplomat. Han var generalguvernør i Bahamas fra 2010 til 2014.

Foulkes er journalist av yrke. I 1962 ble han første redaktør i avisen *Bahamian Times*, som var organ for Progressive Liberal Party (PLP). Han ble første gang innvalgt i parlamentet i 1967 og ble i 1972 og 1977 oppnevnt til Senatet. Han var kommunikasjonsminister og turistminister for PLP. Foulkes brøt med PLP og statsminister Lynden Pindling og deltok i dannelsen av Free National Movement (FNM) i 1971 og var representert ved forhandlingene om selvstendighet for Bahamas. 

Etter at FNM vant regjeringsmakten ble Foulkes i 1992 utnevnt til Bahamas' høykommissær i Storbritannia og ble akkreditert som ambassadør i Belgia, Frankrike, Italia, Tyskland og EU. I 1999 ble han landets første ambassadør i Kina. Han har også vært ambassadør i Cuba. Fra 2007 til 2010, da han overtok som generalguvernør, var han sjef for Bahamas Information Services.

Foulkes ble i 2001 utnevnt til kommandørridder av Sankt Mikaels og Sankt Georgs orden. Han ble derved adlet og fikk rett til å føre tittelen *sir* foran sitt navn. I 2010 ble han forfremmet til storkorsridder.

Referanser
----------

1. ↑  Sir Arthur Foulkes is new Governor-General Arkivert 6. oktober 2011 hos Wayback Machine. *bahamaislandsinfo.com*, 14. april 2010.
2. ↑  Our man for all seasons Arkivert 27. mai 2015 hos Wayback Machine. *The Nassau Guardian*, 3. oktober 2011.
3. ↑  Governor-General appointed to Most Distinguished Order of St. Michael and St. George, *thebahamasweekly.com*, 4. juni 2010.
**Dudjom Lingpa** (født 1835 i prefekturet Golog, død 1904) var en meditasjonsmester, åndelig lærer og tertön innen tibetansk buddhisme.Han skiller seg fra normen i tibetansk buddhisme gjennom at han ikke hadde noen formell utdannelse, ei heller tok han ordinering som munk og han tilhørte ingen etablert buddhistisk skole eller miljø. Han møtte stor skepsis fra kjente samtidslærere på bakgrunn av at han, tross sin mangel på formell utdannelse og fysiske lærere, hevdet at han mottok lære om meditasjon og åndelig praksis gjennom visjoner sendt fra ulike mestere slik som Guru Rinpoche og Yeshe Tsogyal, samt himmelske buddhaer som Avalokitesvara og Manjusri. Det var ikke før Dudjom Lingpas disipler begynte å vise klare tegn på åndelig og meditativ modenhet at han ble akseptert av sin samtid som en autentisk lærer og tertön. I dag er hans litterære verker, spesielt hans tekster om ikke-meditasjon (dzogchen), ansett som svært viktige innen Nyingma-tradisjonen av tibetansk buddhisme.

Referanser
----------

1. ↑   Gemeinsame Normdatei, GND-ID 1046444182, besøkt 17. oktober 2015[Hentet fra Wikidata]
2. ↑   BDRC Resource ID P705[Hentet fra Wikidata]
3. 1 2 3  1835-1904. Bdud-ʼjoms-gliṅ-pa, Gter-ston, (2002). *Buddhahood without meditation : a visionary account known as Refining one's perception (Nang-jang)*. Junction City, Calif.: Padma Pub. s. xiii. ISBN 1881847330. OCLC 49375479.
4. 1 2  1835-1904. Bdud-ʼjoms-gliṅ-pa, Gter-ston,. «Translator's Introduction». *A clear mirror : the visionary autobiography of a Tibetan master*. Hong Kong. ISBN 9789627341673. OCLC 780067518.
5. ↑  Ron Garry (August 2007). «The Treasury of Lives». Besøkt 01.11.2018.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |
Kyrenia-vraket, restene på museum i Hellas
**Barkholt** er den tekniske betegnelsen på en hudplanke som er tykkere enn de tilliggende plankene i et sjøfartøys bordkledning på skroget. Hudplanken er gjerne plassert i fribordet der skipet er bredest i tverrsnittet, og har eksistert siden antikken for over 2000 år siden. 

En av de første bevisene på bruk av barkholt som forsterkning av skroget, er sett på en vase fra 500-tallet f.Kr som viser et lite gresk handelsskip. Barkholtet fungerer dels som sliteflate når fartøyet ligger fortøyd mot kai eller bolverk. Det første arkeologiske beviset på dette er fra Kyrenia-vraket som har blitt datert til ca. 300 f.Kr. På den intakte bordkledningen var den tolvte bordgangen et barkholt over dobbelt så tykk som gjennomsnittet.

Balkholtet kom med kravellbyggingen til Skandinavia, deriblant Norge. Betegnelsen ble benyttet for én eller en rad kraftige planker eller bjelker brukt som ytterkledning på skipssiden, rett ut for eller like under et dekk. I norske kilder finner man både enkelte og dobbelte barkholt, som trolig går på den aktuelle tykkelsen. I den dansk-norske trelastforordningen av den 2. september 1628 var det forholdsbestemt på 6-8 tommer i tykkelse og 15 tommer i bredde på et barkholt.

|  |  |
| --- | --- |
| Oppslagsverk/autoritetsdata | Store norske leksikon
 |
**ILLT** er ekstrem-metall med inspirasjon og innspill fra andre undersjangre som deathmetal, black metal, thrash og klassisk rock.

16. september 2021 ga ILLT ut debutalbumet «Urhat» gjennom Indie Recordings. På dette albumet er Roy Westad oppført som komponist, tekstforfatter og produsent, samt utøvende gitarist og bassist. Musikerne som medvirker på albumet er anerkjente internasjonale utøvere som Dirk Verbeuren fra Megadeth, vokalist Björn Strid fra Soilwork, Mr. Damage fra Chrome Division og Karl Sanders fra Nile. *Urhat* er mikset av Kurt Ballau, og mastret av Grammy-vinnende Alan Douches.

Bakgrunn
--------

ILLT er Roy Westad sitt alter ego, etablert i 2018 som et langsiktig og ambisiøst metalprosjekt. Navnet ILLT er inspirert av et islandsk ord for «ondskap», og fra det nord-vestlandske uttrykket «ildt» som brukes om noe som oppleves vondt eller smertefullt.

Roy Westad har jobbet fulltid som filmkomponist siden 2008 og har komponert musikken til flere spillefilmer, blant annet *Fluefangeren* (2017), som var Norges kandidat til Nordisk Råds filmpris og ble shortlistet til Oscar. Westad har også mottatt Gullruten for beste originalmusikk, og har komponert og produsert musikk til en rekke reklamefilmer.

Diskografi
----------

* 2021: *Urhat* (album) – Indie Recordings

### Medvirkende musikere på Urhat

* Roy Westad – låtskriver, komponist, gitar og bass
* Dirk Verbauren – trommer
* Björn Ove Ingemar – vokal
* Karl Sanders (gitarsolo på sporet *Millenial Judas*)
* Kjell Åge Karlsen (gitarsolo på sporene *Millenial Judas*, *Scythian King* og *The End of All Things*)

Referanser
----------

1. ↑  «ILLT | Urhat». *Norway Rock Magazine*. 14. september 2021. Besøkt 11. januar 2022.
2. ↑  Mæl, Bjørnar (16. september 2021). «ILLT albumdebuterer med "Urhat"!». *disharmoni*. Besøkt 11. januar 2022.
3. ↑  «Alan Douches». *IMDb*. Besøkt 11. januar 2022.
4. ↑  «Illt». Indie Recordings. Besøkt 12.01.2022.
5. ↑  «Roy Westad». *IMDb*. Besøkt 11. januar 2022.
**Tavor TAR-21** er et automatgevær fra israelske IWI, og kommer i kaliber 5,56 × 45 mm Nato, 5,45 × 39 mm og 9 x 19 mm. En forbedret versjon kalt **Tavor 2** er valgt som fremtidig standardvåpen for Israels forsvar.

Tavor er i *bullpup*-design, hvor kammeret er plassert bak pistolgrepet, en design som det deler med blant annet britiske L85 og franske FAMAS. Hensikten er å beholde et langt løp i et kort våpen. Tavor kan konfigureres for både venstre- og høyrehendte, men det er en operasjon som krever at våpenet delvis demonteres. Man kan altså ikke enkelt skifte mellom høyre- og venstrehåndsgrep, for eksempel for å skyte rundt hjørner. Tavor brukes vanligvis sammen med et rødpunktsikte, men andre siktemidler kan også monteres. Magasinene er av standard Nato-type, som på M16 og Colt M4.

Tavor er i tjeneste med India, Georgia og Colombia.

Varianter
---------

StandardStandard.
MicroMicrotavor, eller MTAR-21 er en mer kompakt utgave beregnet på spesialstyrker og kjøretøymannskaper. Denne utgaven kan også konverteres til 9 mm ammunisjon i 25 skudds magasiner ved hjelp av et ombyggingssett. En lyddemper kan også brukes uten å øke lengden på våpenet.
SkarpskytterBeregnet til bruk av skarpskyttere på lagsnivå.

Referanser
----------

1. ↑  The Firearms Blog: *IWI Tavor X95 in 5.45x39mm*

Eksterne lenker
---------------

* (en) IMI Tavor – kategori av bilder, video eller lyd på Commons Rediger på Wikidata

* (en) Tavor TAR-21 – galleri av bilder, video eller lyd på Commons Rediger på Wikidata
* Israel Weapon Industries (I.W.I.): TAVOR T.A.R 21 5.56 mm
* Israel Weapon Industries (I.W.I.): Micro TAVOR M.T.A.R 21 5.56 mm / 9 X 19 mm
* Tavor Israeli Weapons: The TAR-21 Tavor assault rifle
***Dude, Where's My Car?*** er en filmkomedie fra 2000 om to dagdrivere som våkner opp etter en vill fest bare for å finne ut at bilen deres er borte. 

Filmen fikk dårlige kritikker, selv fra en del kritikere som uttalte at de liker dumme filmer. Noen påsto at filmen var for lik hasjfilmen *Half-Baked*. *Dude, Where's My Car?* har imidlertid greid å oppnå en viss kultstatus, og den spilte inn store beløp ved kinosalene rundt om i verden.

Filmen ble regissert av Danny Leiner, og hadde Ashton Kutcher og Seann William Scott i hovedrollene. Rollefigurene deres er veldig like deres respektive rollefigurer fra *Et syttitallsshow* og *American Pie*.

Brent Spiner, John Melendez, Andy Dick, Michael Ray Bower, og Fabio Lanzoni har alle cameoopptredener i filmen.

Rolleliste
----------

| Skuespiller | Rolle |
| --- | --- |
| Ashton Kutcher | «Jesse» |
| Seann William Scott | «Chester» |
| Jennifer Garner | «Wanda» |
| Marla Sokoloff | «Wilma» |
| Kristy Swanson | «Christie Boner» |
| David Herman | «Nelson» |
| Hal Sparks | «Zoltan» |
| Charlie O'Connell | «Tommy» |
| John Toles-Bey | «Mr. Pizzacoli» |
| Christian Middelthon | Nordisk romvesenkis #1 |
| David Bannick | Nordisk romvesenkis #2 |
| Turtle | «Jeff» |
| Mitzi Martin | Romvesenbabe med joggedress #1 |

Handling
--------

Jesse og Chester våkner i bakrus, uten å huske hvordan de kom seg hjem den natten. Huset deres er fylt med dessertbokser, og det er en sint beskjed fra kjærestene deres på telefonsvareren. De går ut av huset, og oppdager at Jesses bil er borte, og i den lå presangene de skulle gi til sine kjærester på ettårsdagen for forholdene deres. Dette får Jesse til å utbryte filmens tittelspørsmål: «Dude, where's my car?» 

Duoen begynner å gå opp skrittene sine fra kvelden før, slik at de skal finne ut hvor de forlot bilen. På veien møter de en transkvinne som stripper, UFO-tilhengere, romvesner og en strutsebonde.

Oppfølger
---------

En planlagt oppfølger, *Seriously Dude, Where's My Car* er i produksjon fra mars 2006. Den skal inneholde begge hovedrolleinnehaverne fra den første filmen, selv om Seann William Scott uttalte at han ikke skulle delta i oppfølgeren på et australsk TV-show.

Annet
-----

* Ordet «*dude*» blir uttalt 85 ganger i filmen
* Bilen er en Renault 5

Eksterne lenker
---------------

* Offisielt nettsted Rediger på Wikidata
* (en) *Dude, Where's My Car?* på Internet Movie Database Rediger på Wikidata

* (no) *Dude, Where's My Car?* hos Filmfront Rediger på Wikidata

* (sv) *Dude, Where's My Car?* i Svensk Filmdatabas Rediger på Wikidata

* (da) *Dude, Where's My Car?* i Danmark Nationale Filminstitut Rediger på Wikidata

* (en) *Dude, Where's My Car?* på AllMovie Rediger på Wikidata

* (fr) *Dude, Where's My Car?* på Allociné Rediger på Wikidata

* (nl) *Dude, Where's My Car?* på MovieMeter Rediger på Wikidata

* (en) *Dude, Where's My Car?* på Turner Classic Movies Rediger på Wikidata

* (en) *Dude, Where's My Car?* på American Film Institute Rediger på Wikidata

* (en) *Dude, Where's My Car?* på Rotten Tomatoes Rediger på Wikidata

Portal: Litteratur
Barka i Pentapolis i Kyrenaika
**Barke** (gresk: Βάρκη, latin: *Barca*, italiensk: *Barce*, fransk: *Barqa*, arabisk: برقة) var en antikk gresk koloni, deretter en romersk, så bysantinsk by i Nord-Afrika, i området som nå er Libya. Byen var forgjengeren til den moderne el Merdj.

Beliggenhet
-----------

Som gresk by hørte Barke til Pentapolis (Kyrenaika) og til byen Kyrene. *Barca* og *Barqah* er andre navn for hele provinsen Kyrenaika, slik at det er en forvekslingsfare.

Mange arkeologer mener at antikkens Barke er identisk med den moderne el Merdj.[] Alexander Graham mener den tilsvarer Tolmeitha (Ptolemais).

I 1911 erobret Italia byen fra tyrkerne. På det kyreneiske høylandet var Barca – også Jebel Akhdar eller *Montagna Verde* – et større sentrum for den italienske kolonisering i Kyrenaika.

Historie
--------

Kristendommen spredte seg fra Egypt til det nordafrikanske Pentapolis. Siden konsilet i Nikea i 325 ble Kyrenaika organisert som kirkeprovins under Alexandria, i pakt med forskriftene fra kirkefedrene i Nikea.

Etter stadige ødeleggelser og gjenoppbygginger i romertiden ble det til et større distrikt og et bispedømme. Dets biskop Zopyros deltok på Nikea i 325. I nedtegnelsene fra konsilet i Efesos (431) og konsilet i Khalkedon (451) nevnes det andre biskoper, Zenobius og Theodorus.

Barca tilhørte eksarkatet Afrika til det i 643/644 ble erobret av araberne. Opprinnelig var Barca hovedstad for provinsen Barqah under kalifatet. Da osmanene erobret regionen i 1521, fikk provinsen den tyrkiske navneform *Barka*, men byen forble ikke provinshovedstaden.

Referanser
----------

1. ↑  *Barce* in: *Encyclopædia Britannica.* (1964-utgaven) s. 153.
2. ↑   Alexander Graham: (1902) *Roman Africa: an outline of the history of the Roman occupation of North Africa, based chiefly upon inscriptions and monumental remains in that country.* Longmans, Green, and Co. London, S. 312, OCLC 2735641.
3. ↑  „Barca" *The Catholic Encyclopedia* (1907) Robert Appleton Company, New York

Kilder
------

* GigaCatholic – Titularbispedømmer på gcatholic.org
* Butler: *The Arab Conquest of Egypt.* s. 430.
* Heinrich Gelzer: *Patrum Nicaenorum nomina*, S. 231.
* Joachim Marquardt: *Staatsverwaltung.* I, S. 459.
* Westermann: *Großer Atlas zur Weltgeschichte.*

|  |  |
| --- | --- |
| Oppslagsverk/autoritetsdata | GeoNames
 |
Duden, bind 1 i 27. opplag, utgitt i Berlin 2017.
**Duden** er en ordbok for det tyske språket som første gang ble utgitt 7. juli 1880 av Konrad Duden, som var gymnasrektor i Schleiz i Thüringen. Ordbøkene ble opprinnelig utgitt i Leipzig og senere Mannheim, men flyttet i 2014 til Berlin.

Dudens tolv bind
----------------

Dagens utgave (2017) består av 12 bind:

* *Die deutsche Rechtschreibung* – staving
* *Das Stilwörterbuch* – stilordbok
* *Das Bildwörterbuch* - bildeordbok
* *Die Grammatik* – grammatikk
* *Das Fremdwörterbuch* – fremmedord
* *Das Aussprachewörterbuch* – uttale
* *Das Herkunftswörterbuch* – etymologi
* *Das Synonymwörterbuch* – synonymer
* *Das Wörterbuch der sprachlichen Zweifelsfälle*
* *Das Bedeutungswörterbuch* – ordbetydning
* *Redewendungen* – idiomatiske uttrykk
* *Zitate und Aussprüche* – sitater

Stavings-Duden
--------------

Særlig stor betydning har rettskrivnings-Duden, som den allment kalles på tysk, og fram til den tyske rettskrivningsreformen i 1996 var denne Duden rettesnoren for den offisielle tyske rettskrivning. Etter denne tid ble det mulig for flere forlag å utgi rettskrivninglister som bygger på det som ble vedtatt som en politisk beslutning om en rettskrivningsreform som omfattet Tyskland, Østerrike og den tysktalende delen av Sveits.

Denne sterkt omdebatterte rettskrivningsreformen betydde altså slutten for Dudens monopolstilling. Men fortsatt nyter verket stor autoritet, så stor at også konkurrerende ordbøker reklamerer med «Duden-Empfehlung», dvs. Dudens anbefalinger for rettskrivning hvor en har valgfrihet.

Duden oppdateres fortløpende og tilpasses det tyske språks utvikling. Sammen med en rekke andre ordbøker og lærebøker (ikke bare for språk) som nyter godt av merkevaren kom den ut på forlaget «Dudenverlag Mannheim», fra 2014 i Berlin. I gjennomsnitt kommer en ny Duden ut med fire til fem års mellomrom. For å rettferdiggjøre de hyppige utgivelsene blir det ofte reklamert med at så og så mange nye ord er tatt med, men dette dreier seg til stor del om intet annet enn ord sammensatt av ord som allerede finnes i Duden, noe som strengt tatt ikke er nødvendig siden rettskrivnings-Duden inneholder få orddefinisjoner og de sammensatte ordene ikke bøyes annerledes enn bestanddelene (som på norsk).

Den omfangsrike «Deutsches Universal Wörterbuch», ofte forkortet DUW, tar i tillegg til rettskrivning også opp deklinasjoner, konjugasjoner, sikker etymologi og mange uttrykk for å gi eksempler på ordenes rette anvendelse. Til tross for at den er enspråklig tysk, er den til stor hjelp selv for den som ikke behersker det tyske språket perfekt.

Referanser
----------

1. ↑  «Bibliographisches Institut schließt Standort Mannheim / Endgültiges Aus für Duden-Stammsitz». *www.boersenblatt.net* **(tysk)**. Besøkt 1. februar 2019.
2. ↑  «Duden | Verlagsgeschichte». *www.duden.de* **(tysk)**. Arkivert fra originalen 2. februar 2019. Besøkt 1. februar 2019.
Portal: Litteratur

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** GND **·** ISNI
 |

Portal: Tyskland
Schiehallion
**Schiehallion** (Gælisk: Sìdh Chailleann, uttalt ʃiˈxaʎən̪ˠ) 
er et fjell i Perth and Kinross i Skottland. Fjellet er enkelt å bestige og gir en spektakulær utsikt på veien. Det er derfor et yndet mål for fjellvandrere. I år 2000 anslo en at det årlig er mellom 17 000 og 20 000 fotturister som besteg fjellet.
Siden 1999 eies fjellets østside av selskapet John Muir Trust.

Schiehallion-eksperimentet
--------------------------

Schiehallion ligger adskilt fra andre fjellområder og har en meget regelmessig form. Dette førte til at Charles Mason i 1774 valgte dette fjellet som kandidat til et eksperiment som for første gang skulle fastlå en verdi for Jordens gjennomsnittlige tetthet og dermed den samlede masse. 
Selve eksperimentet, senere kjent som Schiehallion-eksperimentet ble gjennomført datidens hoffastronomen Nevil Maskelyne sammen med matematikeren Charles Hutton som i løpet av arbeidet oppfant kartkotene.

Referanser
----------

1. ↑  
«East Schiehallion Estate». John Muir Trust. Besøkt 5. januar 2010.
2. ↑  
Danson, Edwin (2006). *Weighing the World*. Oxford University Press. s. 116. ISBN 978-0195181692.

Eksterne lenker
---------------

* (en) Schiehallion – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Vision of Britain **·** VIAF **·** GeoNames
 |
**Instituto Internacional da Língua Portuguesa** (*Det portugisiske språks internasjonale institutt*) eller **IILP** er CPLPs institutt for fremming av det portugisiske språket i verden. Hovedkontoret ligger i Praia på Kapp Verde. Presidenten er den angolanske lingvisten Amélia Mingas.

Instituttet er forholdsvis nytt og dets vedtekter et ennå ikke godt nok regulert. Historien går tilbake til 1989 da landene hvor portugisisk brukes samlet seg i São Luís do Maranhão i Brasil for å danne en base for det portugisiske språksamfunnet. Den brasilianske presidenten, José Sarney, kom med ideen å grunnlegge et internasjonalt institutt for fremming av språket. Bare 10 år senere, på et møte i São Tomé og Príncipe, ble instituttets lokalisering, intensjoner og arbeidsoppgaver satt. 

Medlemmene av IILP er medlemmer av «Det lusofone samveldet»- CPLP: Angola, Brasil, Kapp Verde, Øst-Timor, Guinea-Bissau, Mosambik, Portugal og São Tomé og Príncipe.

Se også
-------

* CPLP

Eksterne lenker
---------------

* Offisielt nettsted Rediger på Wikidata

* (en) Instituto Internacional de Língua Portuguesa – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN
 |
**Institute for Scientific Information** (ISI) er et amerikansk selskap mest kjent for bibliometriske analyser av vitenskapelige tidsskrift. Selskapet ble grunnlagt i 1960. Etter at det ble kjøpt opp av Thomson-konsernet i 1992, ble det omtalt som **Thomson ISI**, og er nå en del av Thomson Reuters.

ISI oppdaterer databaser over siteringsfrekvens i 14000 vitenskapelige tidsskrift. Dette blir benyttet til å beregne enkeltforskeres og tidsskrifters innflytelse (*"impact factor"*). En av selskapets mest kjente indekser er *ISI higly cited researcher* som identifiserer verdens 250 mest innflytelsesrike forskere innen hvert av 21 forskningsfelt.

Se også
-------

* Google Scholar
* FRIDA

Referanser
----------

1. ↑  ISIHighlyCited

Eksterne lenker
---------------

* ISI web of knowledge

|  |  |
| --- | --- |
| Oppslagsverk/autoritetsdata | Nationalencyklopedin **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
***The Eminem Show*** er Eminems fjerde album på et større plateselskap. Det ble gitt ut 28. mai 2002.

Før Eminem ga ut *The Eminem Show*, prøvde han å tenke ut en tittel for albumet. Han skulle opprinnelig ha den samme endelsen som de forrige albumene: LP/EP, men tenkte at det ville bli forutsigbart, siden han hadde *The Slim Shady EP*, *The Slim Shady LP* og *The Marshall Mathers LP*. Dermed la han inn ordet «show» i tittelen.

*The Eminem Show* var det bestselgende albumet i 2002 med 7,6 millioner solgte kopier på slutten av året. Albumet ble nominert til Album of the Year på Grammy Awards i 2003, og ble Eminems tredje album som ble kåret til Best Rap Album. Eminem mener at *The Eminem Show* er det beste albumet han har laget.

*The Eminem Show* er et reflektivt album, og viser en mer personlig og seriøs side av Eminem. Ulikt det forrige albumet, *The Marshall Mathers LP*, kom *The Eminem Show*s utgivelse uten kjønnsdiskriminering eller homofobi, trolig fordi Eminem ikke bruker ordet "faggot" eller andre nedsettende benevninger mot homofile. I tillegg er det ingen lignende kjønnsdiskriminerende sanger som «Kill You» og «Kim». *The Eminem Show* er altså langt fra like voldelig og fordomsfullt som det forrige albumet hans, selv om det fremdeles er noen sjokkerende tekster og det er sterkt sensurert i USA.

I 2003, kom albumet på 317.-plass på Rolling Stone-magasinets liste over de 500 beste albumene noensinne.

Sporliste
---------

1. «Curtains Up» (skit) – 0:29
2. «White America» – 5:24
3. «Business» – 4:11
4. «Cleanin' Out My Closet» – 4:57
5. «Square Dance» – 5:23
6. «The Kiss» (skit) – 1:15
7. «Soldier» – 3:46
8. «Say Goodbye Hollywood» – 4:32
9. «Drips» (med Obie Trice) – 4:45
10. «Without Me» – 4:50
11. «Paul Rosenberg» (skit) – 0:22
12. «Sing for the Moment» – 5:39
13. «Superman» – 5:50
14. «Hailie's Song» – 5:20
15. «Steve Berman» (skit) – 0:33
16. «When the Music Stops» (med D12) – 4:29
17. «Say What You Say» (med Dr. Dre) – 5:09
18. «'Till I Collapse» (med Nate Dogg) – 4:57
19. «My Dad's Gone Crazy» (med Hailie Jade) – 4:27
20. «Curtains Close» (skit) – 1:01

Eksterne lenker
---------------

* (en) *The Eminem Show* på Discogs Rediger på Wikidata

* (en) *The Eminem Show* på MusicBrainz Rediger på Wikidata

* (en) *The Eminem Show* på Spotify Rediger på Wikidata

* (en) *The Eminem Show* på AllMusic Rediger på Wikidata

  



|  |  |
| --- | --- |
| Oppslagsverk/autoritetsdata | Encyclopædia Britannica **·** MusicBrainz
 |
| Medaljeoversikt |
| --- |
| Konkurrerte for Tysklands flagg Tyskland |
|  i kombinert: |
| De olympiske ringer Vinter-OL for ungdom |
| Gull | 2016 Lillehammer | Kombinert, individuelt |
| Sølv | 2016 Lillehammer | Skihopp, mixlag |
| Bronse | 2016 Lillehammer | Kombinert, mixlag |
| European Youth Olympic Festival |
| Sølv | 2015 Gaschurn |  Kombinert, lag |

**Tim Kopp** (født 11. februar 1999) er en tysk kombinertløper og skihopper, som har gull i kombinert fra Vinter-OL for ungdom 2016 på Lillehammer som fremste internasjonale meritt.

Idrettskarriere
---------------

2014/15
Kopp deltok ved Alpencup i kombinert i sesongen 2014/15, og fikk en 14.-plass ved rennet i Oberwiesenthal som beste resultat. Sammenlagt kom han 37.-plass i Alpencup. Han vant det tyske ungdomsmesterskapet i Lauscha.

Ved European Youth Olympic Festival 2015 kom Tyskland på 2.-plass i kombinert lagkonkurranse, bak Østerrike. Her deltok han sammen med Constantin Schnurr, Benedikt Schwaiger og Willi Hengelhaupt. Individuelt kom han på 8.-plass på 10 km og 17.-plass på 5 km kombinert.

2015/16
I Alpencup 2015/16 har han flere enkeltplasseringer på topp 10, med 5.-plass i Seefeld 20. desember som beste plassering. Ved det tyske juniormesterskapet i kombinert i Oberstdorf kom han på 13.-plass.

Han deltok ved Vinter-OL for ungdom 2016 på Lillehammer, der han fikk tre medaljer. I kombinert vant han den individuelle konkurransen, og Tyskland kom på 3.-plass i mix lagkonkurransen. I tillegg deltok han i mix-lagkonkurransen i skihopp, der Tyskland fikk sølv, bak Slovenia.

Referanser
----------

1. ↑   Det internasjonale ski- og snøbrettforbundet, oppført som Tim KOPP, FIS kombinertutøver-ID 183040[Hentet fra Wikidata]
2. ↑  FIS - *European Youth Olympic Festival - Men's Team HS108/4x5 Km* Arkivert 5. april 2016 hos Wayback Machine. besøkt 19. februar 2016.

Eksterne lenker
---------------

* (en) Tim Kopp – Olympedia Rediger på Wikidata

* (de) Tim Kopp – Tysklands olympiske komité Rediger på Wikidata

* (en) Tim Kopp – FIS (kombinert) Rediger på Wikidata

* (en) Tim Kopp – FIS (skihopping) Rediger på Wikidata
* (en) Profil hos ungdoms-OL 2016 Arkivert 17. februar 2016 hos Wayback Machine.
* (fr) Profil hos Les-Sports.info
* (de) Profil hos VSC Klingental
Utsyn over Marsfeltet i 2008, sett fra Eiffeltårnet.
**Massakren på Marsfeltet** i Paris fant sted den 17. juli 1791 under den franske revolusjon.

Massakrens forspill
-------------------

Etter kongefamiliens mislykkede forsøk på å flykte fra revolusjonen oppstod republikanske stemninger i Frankrike. Den radikale Cordelierklubben ville utnytte disse stemninger for å ta noen skritt nærmere monarkiets fall og innføring av republikk. En resolusjon ble utarbeidet, og klubben, med Danton i spissen, vedtok å undertegne og manifestere resolusjonen ved et massemøte på Marsfeltet.

Dens forløp
-----------

Noen radikale politikere gikk ut blant folket for å samle underskrifter mot kongen, og for å holde taler der de kritiserte kongens oppførsel. Mange folk møtte opp, noe rojalistene ikke likte.

På grunn av en alvorlig forstyrrelse utbrøt uroligheter under manifestasjonen. To menn mistenkt for å være spioner ble funnet under podieplattformen, og ble hengt av folk i mengden. Lederen for nasjonalgarden, general Lafayette, beordret garden til å konfrontere forsamlingen, og red foran den inn på området. De klarte å spre mengden.

Men senere kom den enda mer besluttsomt tilbake, ledet av Danton og Camille Desmoulins. Mengden var da på om lag 10 000 personer. Nasjonalgarden svarte med å hive stein på garden, noen skjøt også mot troppene. Garden svarte med å skyte opp i luften for å skremme folkemassene til å slutte. Men det hjalp ikke. Da en dragon ble truffet og falt ned, var det nok. På ordre fra Paris' borgermester Jean Sylvain Bailly gav Lafayette garden ordre om å skyte inn i folkemassene. Omkring 50 personer ble drept og hundrevis såret.

Ettervirkninger
---------------

Flere av de ledende venstremennene gikk under jorden eller i landflyktighet. En kortvarig monarkisk reaksjon inntrådte. Mange av de til da dominerende republikanerne hadde flyktet eller gått under jorden. Dermed ble Jakobinerklubben det ledende partiet på venstresiden, og etterhvert det mektigste partiet i Frankrike.

Senere kom Massakren på Marsfeltet å inngå i anklagene mot Bailly og Lafayette. Førstnevnte ble henrettet, sistnevnte tvunget i eksil.

Litteratur
----------

* Panon Desbassayns: «Tagebuchnotiz über die Vorfälle auf dem Marsfeld (17. Juli 1791)». I: Chris E. Paschold (utg.): *Die Französische Revolution. Ein Lesebuch mit zeitgenössischen Berichten und Dokumenten*. Reclam, Stuttgart 2000, ISBN 3-15-008535-7.
* «Denkschrift der Jakobiner über das Massaker auf dem Marsfeld (7. August 1791)». I: *Die Französische Revolution. Ein Lesebuch mit zeitgenössischen Berichten und Dokumenten*. Reclam, Stuttgart 2000, ISBN 3-15-008535-7.
* David Andress: *Massacre at the Champ De Mars: Popular Dissent and Political Culture in the French Revolution*. Royal Historical Soc, 2000, ISBN 978-0861932474.
Massasjebad
Et **massasjebad** eller en **jacuzzi** (degenerert varemerke fra firmaet Jacuzzi) er et stort badekar utstyrt med dyser for hydroterapi. Badet er som regel plassert utendørs, og kan være frittstående eller nedsenket i en terrasse eller lignende. Badet er som regel laget av fiberforsterket plast som er bearbeidet til en form som gir flere forskjellige sittemuligheter inne i karet. Hvert sete har vanligvis flere dyser som gjør at det kan rettes kraftige vannstråler mot forskjellige steder på kroppen. Vannstrømmen kan tilføres luft slik at effekten blir enda sterkere, og strålene beveger seg eller roterer, slik at trykket av vann mot kroppen varierer og gir en massasje-lignende følelse.

Massasjebad har vanligvis flere uavhengige vannkretser, der den ene driver oppvarming og filtrering, mens den andre driver hydroterapidysene. Sofistikert datastyring er etterhvert blitt vanlig, og mange massasjebad er utstyrt med omfattende belysning og musikkanlegg.

Jacuzzi er sannsynligvis det mest kjente varemerket innen massasjebad.

Referanser
----------

1. ↑  «jacuzzi» **(bokmål)**. Ordbøkene.no. Besøkt 5. januar 2023.

|  |  |
| --- | --- |
| Oppslagsverk/autoritetsdata | Store norske leksikon **·** GND
 |
**Abbésjøen** er en saltsjø på grensen mellom Etiopia og Djibouti. Den er en av en kjede på seks forbundne innsjøer, som inkluderer sjøene (fra nord til sør) Gargori, Laitali, Gummare, Bario og Afambo.

Elven Awash flyter inn i saltsjøen, som er uten utløp. Abbésjøen ligger i sentrum av Afartriangelet (Afardepresjonen), hvor tre jordplater møtes (Afar trippelpunkt). Fra midten av trianglet blir de tre platene skjøvet fra hverandre med ulike hastigheter. På den nordvestlige bredden ligger fjellet *Dama Ali* (1 069 moh.), en sovende vulkan. Langs de sørvestlige og sørlige breddene strekker store saltleier seg, 10 kilometer brede. Foruten vann fra elva Awash forsynes innsjøen av to sesongvariende wadier, Oleldere og Abuna Merekes, som krysser saltfeltene og flyter inn i sjøen fra vest og sør.

Selv om det nåværende arealet til innsjøen er om lag 32 000 hektar åpent vann, har nylig tørke og utnyttelse av vann fra Awash til kunstig vanning forårsaket fall i vannivåene. I 1984 var overflaten av innsjøen redusert til to tredjedeler av hva den var i 1940. I løpet av denne perioden ble rundt 11 500 hektar saltfelter dannet sørvest for sjøen. Abbésjøen er en hypersalt innsjø; vannet blir tilført og inneholder store konsentrasjoner av mineralsalter, som ikke blir drenert bort.

Abbésjøen ligger i et vanskelig tilgjengelig område. Naturen er unik. Langs breddene finnes hundrevis av dampende kalksteinskjegler, opp til 50 meter høye, dannet av forekomster av varme kilder under vann. Dette øde månelignende området tjente som et surrealistisk bakteppe for filmen *Apeplaneten* (1968). Imidlertid er området ikke ubebodd; de nomadiske afarene holder til her, med sine kameler, geiter og sauer beitende på områdene der varme mineralkilder gir næring for vegetasjon. Innsjøen er kjent for sine flamingoer.

* Terrengkjøring ved Abbésjøen.Terrengkjøring ved Abbésjøen.
* Varme kilder.Varme kilder.
* Solnedgang ved sjøen.Solnedgang ved sjøen.

Referanser
----------

1. 1 2 3 4 5  Lake Abhe Arkivert 28. desember 2017 hos Wayback Machine. *World Lake Database*
2. ↑  Robert Mepham, R. H. Hughes, and J. S. Hughes, *A directory of African wetlands*, (Cambridge: IUCN, UNEP and WCMC, 1992), s. 166
3. ↑  «Tectonics of the Afar Depression: A review and synthesis». *Journal of African Earth Sciences*. 1-2. 41: 41–59. 1. januar 2005. ISSN 1464-343X. doi:10.1016/j.jafrearsci.2005.03.003. Besøkt 29. desember 2017.
4. ↑  Hughes, R.H. (1992). *A Directory of African Wetlands*. IUCN. s. 443–447. ISBN 978-2-88032-949-5.
5. ↑  Arkus, Mike (25. september 2013). «From Planet of the Apes to the Apes of the Planet: Simian Meanderings on the Looney Front». *Huffington Post* **(engelsk)**. Besøkt 29. desember 2017.

Eksterne lenker
---------------

* (en) Lake Abbe – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** LCCN **·** GeoNames
 |
**Amalgamasjon** eller **amalgering** er en prosess eller politikk som tar sikte på sammensmeltning mellom to eller flere politiske og/eller administrative enheter. I en slik forstand er uttrykket mest brukt i forbindelse med forhold innenfor suverene stater. Det kan da for eksempel dreie seg om sammenslåing av kommuner eller av institusjoner (for eksempel NAV-reformen). 

Amalgamasjon var også en politiske retning som gikk inn for en gradvis sammensmeltning av Norge og Sverige i unionstiden 1814-1905. De som støttet amalgamasjon var stort sett enten svenske, eller, i Norge, den øverste delen av offiserskorpset. Motstykket til amalgamasjonspolitikken var den kamp for likestilling mellom Norge og Sverige innenfor unionen som de fleste i Norge og på Stortinget stort sett sto for.

Referanser
----------

1. ↑  Francis Sejersted 1978, s. 31
2. ↑  Francis Sejersted 1978, s. 47
3. ↑  Lars Borgersrud 2000, s. 41
4. ↑  Francis Sejersted 1978, s. 49

Litteratur
----------

* Borgersrud, Lars: *Konspirasjon og kapitulasjon*. Oktober, Oslo, 2000. ISBN 97-882-495-0734-4
* Sejersted, Francis: *Den vanskelige frihet : 1814-1851*, Cappelen, Oslo, 1978. ISBN 82-02-03441-08 (Ebok fra bokhylla.no)

Eksterne lenker
---------------

* «Striden om grunnloven», fra nettstedet stortinget1905.no
* «Amalgamering», fra *Store norske leksikon*

|  |  |
| --- | --- |
| Oppslagsverk/autoritetsdata | GND
 |
**Anna Amalia von Helvig** (født 16. august 1776, død 17. september 1831) var en tysk-svensk kunstner, forfatter, oversetter og kulturpersonlighet, kjent som en inspirasjonskilde for mange kunstnere. Hun var medlem i det svenske kunstakademiet *Kungliga Akademien för de fria konsterna*.

Liv
---

### Oppvekst

Amalia var datter av baron Carl Cristoph von Imhoff og Luise Schardt, niesen til Charlotte von Stein. I 1791, som 15-åring, ble hun introdusert for hoffet til Charles Augustus (hertugen av Sachsen-Weimar-Eisenach i Weimar). Her ble hun del av hoffet til Charles' mor.

### Voksenliv

Amalia ble gitt en god kunstnerutdannelse, og ble oppmuntret av blant andre Goethe og Schiller til å skrive dikt.

I 1803 giftet hun seg med general Karl Gottfried von Helvig, og året etter flyttet hun til Stockholm. Der etablerte hun sin egen salong, og ble raskt en kulturpersonlighet i hovedstaden. Samme året som hun hadde kommet, 1804, ble hun valgt inn i Kunstakademiet, hvor hun var aktiv fram til 1810. I 1810 returnerte hun til Tyskland, men fra 1814 til 1816 bodde hun igjen i Sverige. 

Amalias vennskap med Erik Gustaf Geijer og Per Daniel Amadeus Atterbom er blitt mye diskutert, og Amalia selv portretteres som en inspirasjonskilde for mange kunstnere. Etter returen til Berlin brevvekslet hun med flere svenske kunstnere, og i Berlin etablerte hun en av det tidlige 1800-tallets viktigste litterære salonger.

Referanser
----------

1. 1 2 3 4   «Anna Amalie (Amalia) von Helvig 1776-08-16 — 1831-12-17 Författare, litteraturkritiker, salongsvärdinna», Svensk kvinnebiografisk leksikon ID AmaliavonHelvig, besøkt 29. september 2020[Hentet fra Wikidata]
2. 1 2 3 4 5   Svenskt biografiskt lexikon, «A Amelie (Amalia) Helvig, von», Svensk biografisk leksikon-ID 12852[Hentet fra Wikidata]
3. ↑   basert på følgende heuristikk avledet fra tidslinjen fra andre hendelser[Hentet fra Wikidata]

Kilder
------

* Österberg, Carin et al. *Svenska kvinnor: föregångare, nyskapare*, Lund: Signum 1990. (ISBN 91-87896-03-6) (Svensk)
* Svenskt konstnärslexikon. Allhems Förlag, Malmö (1952) (Svensk)

  


|  |  |
| --- | --- |
| Oppslagsverk/autoritetsdata | Svenskt biografiskt lexikon **·** Svenskt kvinnobiografiskt lexikon **·** Svenske Litteraturbanken **·** Prabook **·** Deutsche Biographie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NKC
 |
**Masselinjen** (kinesisk: 群众路线, pinyin: *Qunzhong luxian*) er en metode som ble utviklet av Mao Zedong og Kinas kommunistparti i det øyemed å lede folket, «massene». Folkemassene er den kraft i samfunnet som frembringer forandring, og ifølge Mao var bøndene dem som skulle utgjøre denne forandrende kraft.

Tanken om masselinjen ble utformet tidlig. Man finner den nokså utviklet i en tale Mao holdt sommeren 1943 – noen av dens sentrale avsnitt ble senere medtatt i sitatboken Maos lille røde.

Maos tanker tilpasset marxismen til en politisk ideologi som kunne bringe en kommunistisk revolusjon til seier i det for det meste ikke-industrialiserte kinesiske samfunn. Maos hypotese var at bøndene kunne bli drivkraften for en kommunistisk omveltning, men at det bare ville skje dersom partieliten var villig til å forkynne det revolusjonære budskap på grasrotnivå på en måte som landsbybefolkningen var i stand til å begripe. Dette innebar en prosess der det gjaldt å få de ledende partikadre til å sette seg inn i de lokale realiteter, og prøve å integrere bøndenes nære problemer med partiprogrammet.

Eksterne lenker
---------------

* Selected Quotations of Chairman Mao Zedong Chapter XI. Mass Line
* Mao Zedong, Report on an Investigation of the Peasant Movement in Hunan
* Some Points on Mass Line
* Three Part Pamphlet on Mass Line
* Communist Party of Peru: The Mass Line
* The Proletarian Mass Line by Harsh Thakor
* Communist Party of the Philippines: Mass Work
**Ali Khalif Galaydh** eller **Galaid** (somali *Cali Khalif Galaydh*, arabisk: علي خليف غلير‎, født 14. oktober 1941 i Las Anod i Britisk Somaliland, død 8. oktober 2020 i Jigjiga i Etiopia) var en somalisk politiker som var landets statsminister 2000–2001.

Liv og virke
------------

### Bakgrunn

Galaydh ble født i Las Ano i Sool-regionen i Britisk Somaliland. Han gikk på Sheikh Intermediate School og Sheikh Secondary School i Sheikh, i den nordvestlige Togdheer-provinsen.

### Utdannelse

I den siste demokratisk valgte regjering i Somalia i 1960-årene virket Galaydh i innenriksdepartementet.

Fra 1963 til 1965 studerte Galaydh med et stipend på Boston University i Boston i Massachusetts. Han tok en god eksamen i 1965, med Bachelor of Arts i statsvitenskap. Fra 1967 til 1969 gikk han på Maxwell School of Citizenship and Public Affairs ved Syracuse University i delstaten New York i USA. Han tok der en Master of Public Administration (M.P.A.) og fullførte kravene til doktorgrad.[] Galaydh skrev sin avhandling senere og forsvarte den i 1971 og 1972.[]

### Karriere

I 1970-årene ledet han to store sukkerbedrifter før han i 1980-årene ble industriminister under Siad Barre.

Han forlot Mogadishu i 1982. Mellom 1982 og 1987 var han *Fellow* ved Weatherhead Center for International Affairs og *Fellow* for *Middle Eastern Studies* ved Harvard University.[] Fra 1989 til 1996 underviste Galayd ved Syracuse University.[]

Han deltok i 1991 som delegat for sin klan ved konferansen i Burao, og som førte til Somalilands selvstendighetserklæring.

Sammen med sin hustru bygde han opp et telekommunikasjonsselskap i Dubai, som på det meste beskjeftiget rundt 3000 somaliere.

I 2000 deltok Galaid på fredskonferansen i Arta i Djibouti. Der ble det opprettet en somalisk overgangsregjering, og i rundt ett år var Galaid dens statsminister - fra 8. oktober 2000 til 28. oktober 2001. Utnevnelsen ble ansett som en provokasjon både i Somaliland som hadde erklært seg selvstendig, og i Puntland, som selv etterstrebet status som autonom region. Det dreide seg også om området Dolbohanta som flere parter hevdet råderett over.

Senere bodde Galayd med hustru og barn i Minnesota, underviste ved Hubert H. Humphrey Institute of Public Affairs ved University of Minnesota og var aktiv i det somaliske miljøet i området.[]

Han var medlem av landets føderale parlament fra 2012 til sin død. Han var også president i Khatumo State fra 2014 til sin død.

Galaydh døde 8. oktober 2020 på et sykehus i Jigjiga i Etiopia av covid-19 i en alder av 78 år.

Referanser
----------

1. ↑   «Dr. Cali Khaliif Galayr oo geeriyooday»[Hentet fra Wikidata]
2. 1 2  Mark Bradbury: *Becoming Somaliland*, 2008, ISBN 978-1-84701-310-1 (s. 126–127, 131)
3. ↑  Minnesota Public Radio, 2000
4. ↑  Somalia - *Worldstatesmen.com*
5. ↑  Dr. Cali Khaliif Galayr oo geeriyooday
6. ↑  Former Somali PM Ali Khalif Galaydh Dies of COVID-19 At The Age of 79
Geisingberg

**Geisingberg** er en høyde som ligger mellom byene Altenberg og Geising i Erzgebirge i Sachsen, Tyskland. Geisingberg består av basalt, og skiller seg geologisk fra gneisene omkring. På grunn av den næringsrike basalten har Geisingberg et rikt planteliv. Her finner en bl.a. marianøkleblom og revebjelle.

Fra tidlig på 1800-tallet fantes det en paviljong på toppen som blei brukt av saksiske konger på jakt, særlig av kong Anton. Seinere i århundret kom det opp ei hytte på toppen, mens dagens utsiktstårn (*Louisenturm*) er fra 1891. I 1906 blei det bygd et steinhus like ved, som fortsatt tar imot gjester i sommersesongen.

På 1900-tallet blei det åpna et steinbrudd for uttak av basalt i vestlia av Geisingberg. Etter sterke protester fra lokale verneforeninger blei dette seinere avvikla. Til omkring midten av forrige århundre fantes det anlegg for skisport i vestlia, bl.a. den kjente *Sachsenabfahrt* og en hoppbakke som også er blitt brukt til internasjonale konkurranser.

På nord- og vestsida av berget går Müglitztalbanen, som med en stigning på opp mot 1:27 er en av de bratteste jernbanestrekningene som fortsatt er i drift i Tyskland.

Det går stier til toppen både fra Altenberg, Geising og Bärenstein.

Eksterne lenker
---------------

* Nettsted for Geisingberg (tysk)

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GeoNames
 |
**Kristina Ulander** (født 16. september 1981 i Sollefteå) er en svensk rullestolcurlingspiller. Hun representerer Härnösands Curlingklubb. 

Hun ble lam fra livet og ned i en snøscooterulykke i 2002, 20 år gammel, og har sittet i rullestol siden dette. Gjennom rehabiliteringen har hun drevet mye med hesteridning, og begynte ikke med rullestolcurling før i 2006. 

Hun har spilt på det svenske landslaget siden 2007. Hun debuterte som reserve under VM i Sollefteå i 2007 som reserve, men spilte også *ener* i turneringen. I november 2007 vant Sverige VM-kvalifiseringen for VM i 2008, med 7 seire og 2 tap, og da var Kristina reserve på laget. Det påfølgende VM i 2008 spilte hun *ener*, og det svenske laget endte da på en sjetteplass. 

Ved VM i rullestolcurling 2011 kom Sverige på 8.-plass, og ved VM i rullestolcurling 2013 fikk de sølv, etter finaletap 3-4 for Canada. Hun deltok også ved Paralympiske vinterleker 2014, der Sverige kom på 7.-plass. 

Hun var med og fikk en sjetteplas ved Sverigemesterskapet i rullestolcurling 2007.

Resultater
----------

| Det paralympiske symbol Paralympiske leker |
| --- |
| Medalje | Øvelse | År | Sted |
| 7. | Rullestolcurling | 2014 | Russlands flagg Sotsji |
|
| Curling VM i rullestolcurling |
| Plass | Øvelse | År | Sted |
| 10. | Rullestolcurling | 2007 | Sveriges flagg Sollefteå |
| 6. | Rullestolcurling | 2008 | Sveits’ flagg Sursee |
| 8. | Rullestolcurling | 2011 | Tsjekkias flagg Praha |
| Sølv | Rullestolcurling | 2013 | Russlands flagg Sotsji |

Eksterne lenker
---------------

* Profil hos WCF
* Profil hos Paralympics 2014 Arkivert 19. mars 2014 hos Wayback Machine.